b'\n_START_ARTICLE_\nIra\xc5\xa1ka republikanska garda\n_START_PARAGRAPH_\nIra\xc5\xa1ka republikanska garda (kratica IRG) je predstavljala jedro ira\xc5\xa1kih oboro\xc5\xbeenih sil med vladavino Sadam Huseina.\n_START_SECTION_\nZgodovina\n_START_PARAGRAPH_\nIRG je bila ustanovljena v za\xc4\x8detku 80. let 20. stoletja kot pehotna brigada, ki je bila zadol\xc5\xbeena za varovanje predsedni\xc5\xa1kih pala\xc4\x8d ter slu\xc5\xbeila kot gardna enota Huseina._NEWLINE_V brigado so lahko vstopili le prostovoljci iz Sadamovega rojstnega mesta Tikrit. Pripadniki IRG so dobivali ve\xc4\x8djo pla\xc4\x8do, dobili so nov avtomobil in dobili pravico do brezpla\xc4\x8dnega stanovanja._NEWLINE_Najve\xc4\x8dji preobrat v namenu IRG je bil med iransko-ira\xc5\xa1ko vojno. V za\xc4\x8detku leta 1986 so Ira\xc4\x8dani zavzeli iransko mesto Mehran; zavzeli so ga za namenom, da ga zamenjajo za okupirano mesto Al Faw. Toda Iranci so izvedli protinapad in osvobodili mesto ter osme\xc5\xa1ili Sadama. Sadam je \xc4\x8dez nekaj dni sklical svet stranke Baath, na kateri je razglasil splo\xc5\xa1no mobilizacijo. Univerze so zaprli in poslali \xc5\xa1tudente na urjenje._NEWLINE_Da bi omilili pritisk na \xc5\xa1tudente, so razglasili, da bo IRG sprejemala prostovoljce iz celotnega Iraka; veliko \xc5\xa1tudentov je z veseljem vstopilo v elitno enoto. IRG je tako prerasla iz pretorijanske garde v dobro opremljeno in oboro\xc5\xbeeno oboro\xc5\xbeeno silo, ki je bila sposobna izvajati specialne operacije._NEWLINE_Z tem razvojem je IRG postajala pomemben dejavnik v iransko-ira\xc5\xa1ki vojni. 1987 je bilo 12 gardnih brigad poslanih v obrambo mesta Basra, kjer so zavrnili iranske napade in izvedli odlo\xc4\x8dilen protinapad. 1988 je zavzela polotok Al Faw, Ribje jezero in Majnunske otoke._NEWLINE_IRG je prav tako sodelovala v napadu na Kuvajt leta 1990, kar je bil povod za operacijo Pu\xc5\xa1\xc4\x8davska nevihta. Takrat je IRG postala tudi policijska sila, ki je ukrepala proti civilistom (predvsem Kurdom in opoziciji) ter proti enotam ira\xc5\xa1ke kopenske vojske, ki so se umikale oz. dezertirale._NEWLINE_Med operacijo Ira\xc5\xa1ka svoboda (2003-2004) je IRG (skupaj z Specialno republikansko gardo in fedajini) predstavljala edini resni odpor Koaliciji voljnih. Med okupacijo Iraka se je veliko pripadnikov IRG pridru\xc5\xbeilo upornikom.\n_START_SECTION_\nOrganizacija\n_START_PARAGRAPH_\n\xc4\x8ceprav je bila IRG voja\xc5\xa1ka sila, ni bila podrejena obrambnemu ministrstvu, ampak \xc2\xbbDr\xc5\xbeavnemu oddelku za specialno varnost\xc2\xab. Pomembnost te sila dokazuje tudi dejstvo, da ji je poveljeval Kusaj Sadam Husein, ki je bil imenovan za naslednika Sadam.\n_START_SECTION_\nStruktura\n_START_PARAGRAPH_\nIRG je imela leta 2003 med 80.000 do 100.000 pripadnikov, ki so bili dobro izurjeni in oboro\xc5\xbeeni. Sama struktura enot je ustrezala redni kopenski vojski, le da so imeli oklepni bataljoni dodanih 9 tankov, ki so predstavljali dodatno ognjeno mo\xc4\x8d.\n_START_SECTION_\nOboro\xc5\xbeitev in oprema\n_START_PARAGRAPH_\nIRG je predstavljala 20\xc2\xa0% kopenskih sil in je bila opremljena in oboro\xc5\xbeene z najsodobnej\xc5\xa1imi oro\xc5\xbeji v arzenalu Iraka. Bila je opremljena s ruskimi tanki T-72, ruskimi pehotnimi oklepnimi vozili BMP, francoskimi samovoznimi havbicami GCT in avstrijskimi vle\xc4\x8dnimi havbicami GHN-45.'